Document ID: 31998D0638

ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Οκτωβρίου 1998 σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του υφισταμένου προτιμησιακού καθεστώτος (98/638/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι είναι σκόπιμη η έγκριση του πρωτοκόλλου για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του υφισταμένου προτιμησιακού καθεστώτος 7
ότι είναι αναγκαίο να μπορεί η Επιτροπή να λαμβάνει μέτρα για την εφαρμογή του πρωτοκόλλου, ειδικότερα στον τομέα των βασικών και μεταποιημένων γεωργικών προϊόντων 7
ότι με τους κανονισμούς (ΕΚ) αριθ. 1595/97 (1) και (ΕΚ) αριθ. 656/98 (2), η Κοινότητα έθεσε εκ των προτέρων σε εφαρμογή ορισμένα από τα μέτρα που προβλέπονται στο πρωτόκολλο, όσον αφορά, αντιστοίχως, τα βασικά γεωργικά προϊόντα και τα μεταποιημένα γεωργικά προϊόντα 7 ότι είναι σκόπιμο να προβλεφθούν κατάλληλες διατάξεις για τη διασφάλιση αρμονικής μετάβασης μεταξύ των προτιμησιακών καθεστώτων που εφαρμόζονται δυνάμει των εν λόγω κανονισμών και εκείνων του πρωτοκόλλου 7
ότι το πρόσθετο πρωτόκολλο της ευρωπαϊκής συμφωνίας για το εμπόριο των κλωστοϋφαντουργικών προϊόντων μεταξύ της Ευρωπαϊκής Κοινότητας και της Σλοβακικής Δημοκρατίας τροποποιήθηκε τελευταία με την απόφαση 96/225/ΕΚ (3),
ΑΠΟΦΑΣΙΖΕΙ:
Άρθρο 1
Το πρωτόκολλο για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκής Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων, εγκρίνεται εξ ονόματος της Ευρωπαϊκής Κοινότητας.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
1. Οι λεπτομέρειες εφαρμογής της παρούσας απόφασης εγκρίνονται από την Επιτροπή σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 (4) ή, ανάλογα με την περίπτωση, στις σχετικές διατάξεις κανονισμών για την κοινή οργάνωση των αγορών, ή του κανονισμού (ΕΚ) αριθ. 3448/93 (5) ή του κανονισμού (ΕΚ) αριθ. 3066/95 (6).
2. Από την έναρξη ισχύος της παρούσας απόφασης, οι κανονισμοί της Επιτροπής που εκδίδονται δυνάμει του άρθρου 8 του κανονισμού (ΕΚ) αριθ. 3066/95 και του κανονισμού (ΕΚ) αριθ. 656/98 για την εφαρμογή των παραχωρήσεων που παρατίθενται στο πρωτόκολλο, θεωρούνται ότι βασίζονται στην παράγραφο 1 του παρόντος άρθρου.
Άρθρο 3
Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που προβλέπεται στο άρθρο 7 του πρωτοκόλλου.
Λουξεμβούργο, 5 Οκτωβρίου 1998.

Labels: 18
3
15
5